નવી દિલ્હીઃ સામાન્ય લોકો અને વેપારી વર્ગને રાહત આપતાં કેટલાક નિર્ણય લેવાયાં હતાં. નાણાંપ્રધાન પીયૂષ ગોયલની અધ્યક્ષતામાં GST કાઉન્સિલની 28મી બેઠકમાં મહત્વપૂર્ણ નિર્ણય લેવામાં આવ્યા હતા. સેનિટરી નેપકિનને GST માંથી બહાર કરવાનો નિર્ણય લેવામાં આવ્યો છે. આ સિવાય 28% વાળા પ્રોડક્ટ્સમાં પણ GST ઘટાડવામાં આવી છે. બેઠક દરમિયાન સુગર સેસ પર ફક્ત રિપોર્ટ સોંપવામાં આવ્યો છે. સુગર સેસ પર કોઈ નિર્ણય લેવાયો નથી. કુલ મળીને 88થી વધારે ઉત્પાદનો પર GST રેટ ઘટાડવામાં આવ્યો છે.આ પહેલાં વેપારીઓ માટે GST રિટર્ન નિયમ આસાન કરવા પર સહમતિ બની હતી. હવે GST રિટર્ન ભરવા માટેનું ફોર્મ ફક્ત 1 પેજનું હશે. આ સિવાય મહિનામાં 3 વખત રિટર્નના ઝંઝટમાંથી મુક્તિ મળી ગઈ છે.